Luxor

**Luxor** (, *al-Uqsur*) er en by i Øvre Egypt og provinshovedstad for guvernementet Luxor. I byen er også oldtidens egyptiske by Teben, og den er således en av de eldste fortsatt befolkede byer i verden. Luxors befolkning har økt betydelig det siste tiåret og per 2020 utgjør den 1 333 309 innbyggere i 2020. Dets areal utgjør bortimot 417 km2.

Ettersom Luxor er lokalisert på det samme stedet som den gamle hovedstaden Teben fra oldtidens Egypt, har Luxor jevnlig blitt karakterisert som «verdens største utendørsmuseum» da ruinene av tempelkomplekset Karnak og Luxortemplet er innenfor den moderne byen. På motsatt side av elven Nilen ligger monumenter, templer og graver på vestbreddens nekropolis (gravplass), som omfatter Kongenes dal og Dronningenes dal. Tusenvis av turister fra hele verden kommer årlig for å besøke disse veldige monumentene. Turismen representerer et svært viktig bidrag til den moderne byens økonomiske grunnlag.

## Etymologi
Stedsnavnet Luxor kommer fra arabiske , *al-ʾuqṣur*, som bokstavelig betyr «palassene», fra det kollektive flertall av , *qaṣr*, som kan være et lånord fra latinske *castrum* i betydningen «befestet leir». Det kan tilsvare det greske og koptiske toponymet, henholdsvis τὰ Τρία Κάστρα, *ta tria kastra*, og ⲡϣⲟⲙⲧ ⲛ̀ⲕⲁⲥⲧⲣⲟⲛ, *pshomt enkastron*, som begge betyr «tre festninger».

En dialekt av koptisk snakket rundt Teben omtalte byen som *Pape* (koptisk: ⲡⲁⲡⲉ), som kommer fra demotisk *Ỉp.t*, *[[Adyton]]* («innerste helligdom»), som igjen er avledet fra det egyptiske. De greske formene Ἀπις og Ὠφιεῖον kommer fra samme kilde. Den egyptiske landsbyen Aba al-Waqf (arabisk: أبا الوقف, gresk: Ωφις) deler samme etymologi.

Det greske navnet er Teben (gresk: Θῆβαι) eller Diospolis. Det egyptiske navnet på byen er Waset, også kjent som Nut (koptisk: ⲛⲏ).

i-pA-t:pr og i-p:t-O45-M24-t:N21-Z1

## Historie

Luxor var oldtidens by Teben, den store hovedstaden Øvre Egypt under epoken det nye rike, og den storartete byen til guden Amon som senere ble smeltet sammen med Ra til Amon-Ra. Byen ble omtalt i gammelegyptiske tekster som *wꜣs.t* (omtrentlig uttale som *Waset*) i betydningen «septerets by» og dessuten som *tꜣ ı͗pꜣt* (konvensjonelt uttalt som *ta ipet*) i betydningen «helligdommen». I senere perioder kalte grekerne den for *Thebai* og romerne den for *Thebæ*. Teben var også kjent som «byen med de hundre porter», tidvis kalt for «sørlige Heliopolis», *Iunu-shemaa* på gammelegyptisk, for å adskille den fra nordlige Heliopolis, byen til Iunu, den fremste helligdommen for guden Ra i nord. Byen ble også referert til som *niw.t* som ganske enkelt betyr «by», og var den ene av kun tre byer i Egypt hvor dette substantiv ble benyttet (de andre to var Memfis og Heliopolis); også omtalt som *niw.t rst*, som den sørligste av dem.

Byens betydning begynte så tidlig som 11. dynasti da byen vokste til en driftig og blomstrende sentrum. Farao Montuhotep II forente Øvre og Nedre Egypt til etter rike etter vanskelighetene i første mellomepoke som brakte stabilitet til det forente kongeriket og byen vokste i status. Faraoene i det nye rike sendte ekspedisjoner sørover til landet Kusj, som er dagens nordlige Sudan, og nordover til landene Kanaan, Fønikia og Syria i Asia, noe som førte til betydelig rikdommer ble samlet i byen og vokste ytterligere framståenhet, selv på verdenskala. Teben spilte en betydelig rolle i overvinne og forvise invasjonsstyrkene til Hyksos fra Øvre Egypt, og fra tiden til 18. dynasti og til 20. dynasti hadde byen vokst til å bli den politiske, religiøse og militære hovedstaden i oldtidens Egypt.

Byen tiltrakk seg oppmerksomhet og folk fra Babylonia, Mitanni, hettittere fra Anatolia, kanaanittere fra Ugarit, fønikere fra Byblos og Tyr, og minoere fra Kreta. En hettittisk fyrste kom fra Anatolia for å gifte seg med Ankhesenamon, enken etter Tutankhamon. Byens politiske og militære betydning minsket i løpet av senepoken i Egypt hvor Tben ble erstattet som politisk hovedstad av flere byer i nordlige Egypt, slik som Bubastis, Sais og til sist i den greske perioden, Alexandria.

Imidlertid forble byen til guden Amon-Ra og Teben forble den religiøse hovedstaden i Egypt fram til den greske perioden. Amon, den fremste guddommen, ble dyrket sammen med sin hustru Mut og deres sønn Khonsu, måneguden. Med framveksten av Teben som Egypts hovedstad ble prestisjen til den lokale guden Amon tilsvarende, og ble deretter knyttet til og sammensmeltet med solguden Ra, således skapte en ny «gudenes konge, Amon-Ra. Hans store tempel ved Karnak, rett nord for Teben, ble det aller viktigste tempel i Egypt helt fram til slutten av antikken.

Teben ble angrepet av den assyriske kong Asurbanipal som satte inn Psamtik I en libyske fyrste på tronen. Byen Teben havnet i ruiner og mist betydning. Imidlertid kom Aleksander den store til Amons tempel hvor gudens statue ble overført fra Karnak under Opetfesten, den største religiøse festivalen. Teben forble et åndelig sted fram til kristen tid, og tiltrakk seg tallrike kristne munker under Romerriket. De etablerte klostre midt blant oldtidens monumenter, inkludert tempelet til Hatshepsut, nå kalt for Deir el-Bahri («det nordlige kloster»).

## Steder i dagens Luxor
;Østbredden
* Luxortemplet
* Luxors internasjonale flyplass
* Karnaktempelet
* Luxor museum
* Mumifiseringsmuseet (arkeologisk museum)
* Sofitel Winter Palace Hotel

;Vestbredden
* Kongenes dal
* Dronningenes dal
* Medinet Habu (minnetempel for Ramses III)
* Ramesseum (minnetempel for Ramses II)
* Deir-el-Medineh (arbeidernes landsby)
* Adelens graver (Teben nekropolis)
* Dayr al-Bahri (gravtempelet til Hatshepsut, og andre)
* Malkata (palasset til Amenhotep III)
* Memnonstøttene (minnetempelet til Amenhotep III)

## Klima

Luxor har et tørt klima eller varmt ørkenklima (Köppens klimaklassifisering Bwh) som resten av Egypt, og Luxor har varmere sommerdager enn noen annen by i Egypt. Aswan og Luxor har bortimot samme klima. Luxor er en av de varmeste og tørreste byene i verden. Gjennomsnittlig høyeste temperatur er over 40 °C i løpet av sommeren (juni, juli, august), mens i den kaldeste måneden i året ligger høyeste temperatur gjennomsnittlig på over 22 °C og gjennomsnittling laveste temperatur på over 5 °C.

Været i Luxor er ekstremt klart, skinnende og solrikt året rundt, med liten årstidsvariasjon. Det er rundt 4 000 timer med årlig solskinn.

I tillegg har Luxor, Minya, Sohag, Qena og Asyut større temperaturforskjeller mellom dag og natt enn noen andre byer i Egypt, med bortimot 16 °C i forskjell.

Den varmeste temperaturen som er målt er 15. mai 1991, da temperaturen kom opp i 50 °C. Kulderekorden ble satt den 6. februar 1989, da laveste temperatur var på −1 °C.

## Økonomi

Et stort antall av befolkningen arbeider i de tradisjonelle næringene innen landbruket, særskilt med fremstilling av sukkerrør. Men også andre næringsveier gir en rekke arbeidsplasser, slik som den keramiske industrien som produserer kjøkkenutstyr som kopper og tallerkener. Mange innbyggere dyrker sin egen mat for å spe på inntektene. Ysting av geitost, duehold, subsidiert brød og hjemmedyrkede tomater er også vanlig blant de fleste innbyggerne.

Som i svært mange andre egyptiske byer er turismen den viktigste næringsveien og inntektskilden for Luxor. En kontroversiell utviklingsplan for å tiltrekke seg flere turister gikk ut på å omgjøre hele Luxor til et storstilt friluftsmuseum. Hovedplanen omfattet anlegging av nye veier, luksushoteller, prangende butikker, og kino med IMAX. Det meste sentrale i denne planen var et prosjekt med en kostnadsramme på 11 millioner som gikk ut på å avdekke og restaurere den 2,7 km lange Sfinksenes aveny, som en gang knyttet Luxor og templene ved Karnak sammen. Prosesjonsveien fra oldtiden ble bygd av farao Amenhotep III og fikk sin endelig form under Nektanebos I rundt 400 f.Kr. Over et tusen sfinksstatuer ble satt på rekke og rad langs den veien som nå avdekkes etter å ha vært dekket med silt, grus og bygninger. Arbeidet begynte en gang rundt 2004. I 2011 ble prosjektet ferdigstilt og den nyrestaurerte Sfinxenes aveny ble innviet.

## Ulykker og terrorangrep
Den lokale økonomien ble rammet av en massaker, terroraksjonen i Luxor i 1997, da den ytterliggående, muslimske organisasjonen al-Gama'a al-Islamiyya gikk til angrep med maskingevær mot intetanende turister. 64 ble drept, blant dem 59 besøkende turister, i tillegg et tjuetalls som ble alvorlig skadet. Massakren reduserte antallet turister til Egypt i flere år. Det var den verste terroristangrepet før terrorangrepet i Sharm el-Sheikh 23. juli 2005 hvor 88 mennesker og over 150 ble såret. Uro knyttet til Den arabiske våren i 2011 førte også til at turisme til Egypt gikk kraftig ned og igjen rammet de lokale turistmarkedene.

Den 26. februar 2013 krasjet en varmluftsballong med turister i Luxor. 19 passasjerer av 21 ble drept. Det var den dødeligste ulykke med luftballong siden Hindenburg-katastrofen i 1937 i USA hvor 36 mennesker ble drept. Ulykken kom som følge av en gasseksplosjon mens den var i luften. Blant de drepte var franskmenn, briter, ungarere, japanere og ni turister fra Hongkong. Det var den verste ulykken som hadde rammet turister i Egypt og bidro til presse turistindustrien dypere ned i nedgangskonjunktur.

## Turisme

En kontroversiell utviklingsplan for turisme tar sikte på å forvandle Luxor til det største enorme friluftsmuseet. Hovedplanen ser for seg nye veier, femstjerners hoteller, prangende butikker og et IMAXteater. Hovedattraksjonen er et prosjekt på 11 millioner dollar for å avdekke og gjenopprette den 2,7 kilometer lange «Sfinksenes aveny» som en gang koblet sammen Luxor- og templene i Karnak. Den gamle prosesjonsveien ble bygget av farao Amenhotep III og tok sin endelige form under Nektanebos I i 400 f.Kr. Over tusen sfinksstatuer langs veien som nå ble gravd ut, som var dekket av silt, boliger, moskeer og kirker. Utgravingen begynte i tiden rundt 2004.

Den 18. april 2019 kunngjorde den egyptiske regjeringen oppdagelsen av en tidligere uåpnet kiste i Luxor, datert tilbake til det 18. dynastiet i Øvre og Nedre Egypt. Ifølge ministeren for fortidsminner, Khaled al-Anani, er det den største klippegraven som er avdekket i den gamle byen Teben. Det er en av de største og best bevarte gravene som noen gang er funnet i nærheten av den gamle byen Luxor. Den 24. november 2018 ble denne oppdagelsen innledet av funnet av en godt bevart mumie av en kvinne inne i en tidligere uåpnet kiste som dateres tilbake mer enn 3000 år.

## Infrastruktur

Luxor er betjent av Luxors internasjonale flyplass (IATA: LXR, ICAO: HELX) som ligger 6 km øst for byen. Flyplassen ble oppgradert i 2005 og kan ta imot 8 millioner passasjerer i året.

En bro ble åpnet i 1998 noen få km oppstrøms fra Luxor som gir tilgang vei over Nilen. Tidligere var det nødvendig med kun fergetjenester. Det er fortsatt en ferge som går fra motsatt side av Luxortemplet.

Til og fra vestbredden er betjent av drosjer. Det er også motorbåter som gir en rask, men mer kostbar kryssing av begge sider av Nilen. Det er flere bussruter i Luxor som hovedsakelig benyttet av lokalbefolkningen. For innenlandsreiser langs Nilen er det jernbane hvor det går tog flere ganger om dagen. Linjen går mellom betydelig stasjoner, inkludert Kairo i nord til Aswan i sør.

### Vennskapsbyer
Luxor har følgende vennskapsbyer:

*  Baltimore, United States
*  Brasília, Brasil
*  Kakheti, Georgia
*  Kazanlak, Bulgaria
*  Shenzhen, Kina
*  Viterbo, Italia
*  Yangzhou, Kina

## Bilder

Egypt.LuxorTemple.06.jpg|Luxortempelet, fra Nilens østbredde
Avenue towards Karnak.JPG|Hundrevis av sfinkser på rekke langs veien til Karnak
Sphinx 1.JPG|Velbevart sfinks
Egypt.LuxorTemple.05.jpg|Første pylon
Luxor Temple Obelisk.JPG|Obelisk i rød granitt
Luxor temple 2.JPG|Tempelets sentrale korridor
Egypt.LuxorTemple.04.jpg|Islamsk moské i tempelet
Luxor_Temple_Sitting_Colossus.jpg|Ramses II-statue i tempelet
Egypt.LuxorTemple.01.jpg|Amenhoteps søylegang
Courtyard Amenhotep III.JPG|Østsiden av søylegangen
Roman Mural.JPG|Romersk veggmaleri
LuxorTemple1.jpg|Sentral korridor og fire kjempestatuer om natten
LuxorTemple2.jpg|Opplyst obelisk
LuxorTemple3.jpg|Ramses II om natten
Egypt.Luxor.Nile.01.jpg|Varmluftsballong over Nilen
Luxor R02.jpg|Stasjonsgate i Luxor
Egypt.LuxorTemple.River.01.jpg|Utsyn over Luxor
Luxor New Corniche R01.jpg|Den nye gangveien langs elven
Abu el-Haggag R01.jpg|Luxortempelet og Abu Haggag-moskéen


## Referanser


## Eksterne lenker
* 
* Besøk virtuelle Luxor
* Theban Mapping Project &ndash; nettsted som er dedikert Kongenes dal og andre steder i Tebens nekropolis (engelsk)